cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1096
title: ผลของอนุภาคนาโนซิลิกาดัดแปรต่อสมบัติเชิงกลของยางธรรมชาติ

description: ได้เตรียมวัสดุนาโนเชิงประกอบชนิดใหม่จากกระบวนการจับตัวด้วยกรดของของผสมอนุภาคนาโนซิลิกาแขวนลอยกับยางธรรมชาติเลเท็กซ์ อนุภาคนาโนซิลิกาแขวนลอยเตรียมจากกระบวนการบดแบบเปียกของอนุภาคซิลิกาที่มีขายทั่วไปด้วยเครื่องบดอนุภาค วิธีนี้เป็นวิธีที่มีประสิทธิภาพในการเตรียมนาโนซิลิกาแขวนลอย ใช้เวลาสั้นและสามารถเตรียมได้ในปริมาณมาก สารดัดแปรพื้นผิวอนุภาคนาโนซิลิกาที่ใช้ ได้แก่ สารคู่ควบไซเลน พอลิเมอร์ที่มีน้ำหนักโมเลกุลต่ำและอนุพันธ์ของพอลิเอทิลีนไกลคอล เพื่อศึกษาผลกระทบต่อสมบัติเชิงกลของวัสดุนาโนเชิงประกอบของอนุภาคนาโนซิลิกากับยางธรรมชาติ เช่น ความต้านทานต่อแรงดึง ความต้านทานต่อแรงเฉือน ความยืดสูงสุด ณ จุดขาด และความต้านทานการขัดถู เป็นต้น ได้ศึกษาชนิดและปริมาณของสารดัดแปรพื้นผิว พบว่าสามารถช่วยปรับปรุงการกระจายตัวของอนุภาคนาโนซิลิกาในยางธรรมชาติ โดยเฉพาะสารคู่ควบไซเลนสามารถสร้างพันธะเคมีที่แข็งแรงกับหมู่ไซลานอลของอนุภาคนาโนซิลิกาและพันธะคู่ในโมเลกุลของยางธรรมชาติจึงส่งผลให้ได้สมบัติเชิงกลของยางธรรมชาติดีที่สุด และยังพบว่าเมื่อเพิ่มปริมาณสารดัดแปรพื้นผิว ส่งผลให้เวลาในการบ่มยางสั้นลง นอกจากนั้นวัสดุนาโนเชิงประกอบของอนุภาคนาโนซิลิกากับยางธรรมชาติซึ่งเตรียมด้วยวิธีนี้ยังช่วยลดมลภาวะทางอากาศโดยลดปริมาณการใช้ผงซิลิกาในการเตรียมยางคอมพาวนด์
DOI: 10.14457/cu.the.2010.1097
title: ระดับของเอ็มอาร์เอ็นเอของยีนเอซีเอดีวีแอลในพลาสมาผู้ป่วยโรคมะเร็งเต้านมที่เกิดพิษต่อระบบหัวใจจากยาแอนทราซัยคลินในระยะที่ยังไม่มีอาการแสดงของระบบข้างเคียงต่อระบบหัวใจ

description: ที่มา ยาเคมีบำบัดกลุ่มแอนทราซัยคลินเป็นยาที่มีประสิทธิภาพสูงในการรักษาโรคมะเร็งเต้านม แต่ข้อจำกัดการใช้ยากลุ่มนี้ที่สำคัญคือ ปริมาณยาสะสมที่ทำให้เกิดพิษต่อระบบหัวใจ ซึ่งยังไม่มีวิธีการรักษาที่จำเพาะต่อการเกิดพิษต่อระบบหัวใจ ปัจจุบันมีความพยายามศึกษาไบโอมาร์คเกอร์ที่มีจำเพาะต่อการเกิดพิษต่อระบบหัวใจจากยาแอนทราซัยคลิน โครงการวิจัยเรื่อง Genetic susceptibility of cardiotoxicities from Doxorubicin in breast cancer patients ศึกษาหายีนที่มีการแสดงออกเพิ่มขึ้นหลังได้รับยาด็อกโซรูบิซิโดยวิธีไมโครแอเรย์ ผู้วิจัยเลือกศึกษายีนเอซีเอดีวีแอลเนื่องจากผลิตภัณฑ์ของยีนนี้อยู่ที่ผนังชั้นในของไมโตคอนเดรีย ซึ่งเป็นตำแหน่งที่มีการสลายของกรดไขมัน ซึ่งอาจจะเกี่ยวข้องกับกลไกการเกิดพิษต่อระบบหัวใจจากยาแอนทราซัยคลินได้ วิธีการวิจัย ผู้ป่วยมะเร็งเต้านมที่รับการรักษาในรพ.จุฬาลงกรณ์ในปี 2552-2553 ที่ได้รับการรักษาด้วยยาเคมีสูตรด็อกโซรูบิซิน 60 มก./ม²และไซโคลฟอสฟาไมค์600 มก./ม² ทุก 3 สัปดาห์จำนวน 4 รอบ โดยมีการตรวจechocardiogramก่อนและหลังให้ยา และมีการเก็บเลือดผู้ป่วยก่อนให้ยาเคมีบำบัดทุกครั้ง เพื่อนำมาศึกษาแบบตัดขวาง หาระดับของเอ็มอาร์เอ็นเอของยีนเอซีเอดีวีแอลในพลาสมาผู้ป่วยด้วยวิธีเรียลไทม์พีซีอาร์ โดยมียีนควบคุมภายในคือยีนแก๊บดีเอช ผลการวิจัย มีผู้ป่วย 51 คนที่เข้าร่วมการวิจัย โดยเลือกตัวอย่างเลือดผู้ป่วย 3 คนจากกลุ่มทดลอง และ 3 คนจากกลุ่มควบคุม โดยใช้เลือดก่อนให้ยาครั้งแรกและก่อนให้ครั้งที่สอง ผลคือไม่สามารถวัดปริมาณเอ็มอาร์เอ็นเอของยีนเอซีเอดีวีแอลในพลาสมาผู้ป่วยก่อนเริ่มยาและหลังให้ยาได้ทั้งกลุ่มควบคุมและกลุ่มทดลอง แต่ยีนควบคุมภายในสามารถตรวจวัดได้ ได้มีการยืนยันผลการทดลองด้วยการทำอิเลกโตโฟเรซิส แสดงว่าไม่พบยีนนี้ในพลาสมาจริง ผู้วิจัยจึงตัดสินใจหยุดการศึกษา สรุป ไม่มียีนเอซีเอดีวีแอลในพลาสมาผู้ป่วยมะเร็งเต้านมจากการวัดด้วยเรียลไทม์พีซีอาร์ แสดงว่ายีนนี้อาจจะไม่เกี่ยวข้องกับการเกิดพิษต่อระบบหัวใจจากยาแอนทราซัยคลิน แต่ยีนชนิดนี้อาจจะเป็นตัวชี้นำการเกิดพิษต่อระบบหัวใจจากยาแอนทราซัยคลินได้ ในอนาคตอาจจะการศึกษาหายีนอื่นๆที่เป็นไบโอมาร์คเกอร์ต่อไป
DOI: 10.14457/cu.the.2010.1098
title: การจัดการกีฬาและการออกกำลังกายของโรงเรียนแต่ละเหล่า

description: การวิจัยครั้งนี้มีวัตถุประสงค์เพื่อศึกษา สภาพการจัดการกีฬาและการออกกำลังกายของ โรงเรียนแต่ละเหล่า ศึกษาความต้องการในการจัดการกีฬาและการออกกำลังกายของนักเรียนแต่ละเหล่า และเพื่อเปรียบเทียบความต้องการทรัพยากรในการจัดการกีฬาและการออกกำลังกายของนักเรียนแต่ละ เหล่า ในด้านบุคลากร ด้านกิจกรรมกีฬาและการออกกำลังกาย ด้านสถานที่ อุปกรณ์และสิ่งอำนวยความ สะดวก และด้านการจัดการ กลุ่มตัวอย่างเป็นนักเรียนแต่ละเหล่า จำนวน 339 นาย โดยใช้แบบสอบถาม เป็นเครื่องมือในการเก็บรวบรวมข้อมูล นำผลที่ได้มาวิเคราะห์ทางสถิติ โดยหาค่าเฉลี่ย (Mean) ส่วน เบี่ยงเบนมาตรฐาน (S.D.) และเปรียบเทียบความต้องการทรัพยากรในการจัดการกีฬาและการออกกำลัง กายของนักเรียนแต่ละเหล่า โดยการวิเคราะห์ความแปรปรวนทางเดียว (One-way analysis of variance: ANOVA) ในกรณีที่พบความแตกต่าง จะวิเคราะห์ความแตกต่างนั้นเป็นรายคู่ด้วยวิธีเชฟเฟ (Scheffe’s method) ผลการวิจัยพบว่า 1. นักเรียนแต่ละเหล่า มีความต้องการทรัพยากรในการจัดการกีฬาและการออกกำลังกาย โดยรวมอยู่ในระดับมาก 2. นักเรียนที่สังกัดโรงเรียนต่างกัน มีความต้องการทรัพยากรในการจัดการกีฬาและการออก กำลังกาย แตกต่างกันอย่างมีนัยสำคัญทางสถิติที่ระดับ .05
DOI: 10.14457/cu.the.2010.1099
title: แนวทางการจัดการท่องเที่ยวเชิงนิเวศของอำเภอสังขละบุรี จังหวัดกาญจนบุรี

description: การวิจัยครั้งนี้มีวัตถุประสงค์เพื่อศึกษาแนวทางในการจัดการท่องเที่ยวเชิงนิเวศของอำเภอสังขละบุรี จังหวัดกาญจนบุรี กลุ่มตัวอย่างแบ่งออกเป็น 3 กลุ่มรวม 405 คน ได้แก่ ประชาชนที่อาศัยอยู่อำเภอสังขละบุรี 102 คน และนักท่องเที่ยวที่มาท่องเที่ยว 298 คน ใช้วิธีการสุ่มแบบบังเอิญและใช้แบบสอบถามในการเก็บข้อมูล นำผลที่ได้มาวิเคราะห์ทางสถิติ โดยการแจกแจงความถี่และหาค่าร้อยละ และเจ้าหน้าที่ที่รับผิดชอบทางการท่องเที่ยว 5 คน ใช้วิธีการสุ่มแบบเจาะจง และใช้วิธีการสุ่มแบบเจาะจง และใช้แบบสัมภาษณ์ในการเก็บข้อมูล วิเคราะห์ข้อมูลโดยจัดกลุ่มเนื้อหาเป็นหมวดหมู่ ผลการวิจัยพบว่า ประชาชนในท้องถิ่นเป็นเพศหญงร้อยละ 52.9 และเพศชายร้อยละ 47.1 มีการศึกษาระดับต่ำกว่าปริญญาตรี ประกอบอาชีพค้าขายและรับจ้างทั่วไป ส่วนใหญ่้องการมีส่วนร่วมในกิจกรรมการท่องเที่ยว มีความ้อการให้กำหนดพื้นที่ทางการท่องเที่ยวอย่างเป็นสัดส่วน มีการจัดสรรผลประโยชน์อย่างยุติธรรมและภาครัฐควรให้ความช่วยเหลือด้านการระดมทุนเพื่อการท่องเที่ยว นักท่องเที่ยวเป็นเพศหญิงร้อยละ 51 เพศชายร้อยละ 49 มีการศึกษาระดับปริญญาตรีประกอบอาชีพข้าราชการและพนักงานรัฐวิสาหกิจ ความเห็นในการจัดการท่องเที่ยว คือ ควรมีการปรับปรุงสภาพถนนทางเข้าก่อนถึงแหล่งท่องเที่ยว มีการจัดโปรแกรมการท่องเที่ยวสำเร็จรูป เช่น จัดเส้นทางศึกษาธรรมชาติ และควรจัดระบบรักษาความปลอดภัยแก่ชีวิตและทรัพย์สินของนักเท่องเที่ยว เจ้าหน้าที่ที่รับผิดชอบทางการท่องเที่ยวมีความคิดเห็นว่า ต้องให้ทุกภาคส่วนเข้ามามีส่วนร่วมในการจัดการท่องเที่ยว ควรปลูกฝังให้นักท่องเที่ยวมีจิตสำนึกในการรักษาสิ่งแวดล้อม รวมทั้งปรับปรุงดโครงสร้างพื้นฐานเพื่อรองรับนักท่องเที่ยว แนวทางในการจัดการท่องเที่ยวเชิงนิเวศของอำเภอสังขละบุรีที่ได้จากการวบรวมและวิเคราะห์ข้อมูลจากผู้ให้ข้อมูลทั้ง 3 กลุ่ม คือ จัดทำแผนการจัดการท่องเที่ยวร่วมกันระหว่างหน่วงงานภาครัฐ และประชาชนในชุมชน เพิ่มมาตรการป้องกันและรักษาคุณภาพสิ่งแวดล้อมในพื้นที่มากยิ่งขึ้น สนับสนุนให้มีการสร้างกลุ่มเครือข่ายมัคคุเทศก์ท้องถิ่นให้เป็นรูปธรรม พัฒนา ดูแลปรับปรุงสิ่งอำนวยความสะดวกเพิ่มตามความเหมาะสมของพื้นที่
DOI: 10.14457/cu.the.2010.1100
title: การศึกษาการจัดการทีมกีฬาเทควันโดของสมาคมเทควันโดแห่งประเทศไทยในการแข่งขันกีฬาเอเชี่ยนเกมส์ ครั้งที่ 16

description: งานวิจัยครั้งนี้มีวัตถุประสงค์ เพื่อศึกษาการจัดการทีมกีฬาเทควันโดของสมาคมเทควันโดแห่งประเทศไทยในการแข่งขันกีฬาเอเชี่ยนเกมส์ ครั้งที่ 16 ประชากรจำนวน 17 คน เป็น ผู้บริหารสมาคม ผู้จัดการทีม ผู้ฝึกสอนและนักกีฬา ที่เข้าร่วมการแข่งขันกีฬาเอเชี่ยนเกมส์ ครั้งที่ 16 เมืองกว่างโจว มณฑลกวางตุ้ง สาธารณรัฐประชาชนจีน เครื่องมือที่ใช้ ได้แก่ แบบสอบถาม และแบบสัมภาษณ์ ที่ผู้วิจัยได้สร้างขึ้น แบบสอบถามมีค่าความเที่ยง 0.78 นำข้อมูลที่ได้จากแบบสอบถามมาวิเคราะห์ การแจกแจงความถี่ หาค่าร้อยละ ค่าเฉลี่ย และนำข้อมูลจากการสัมภาษณ์ มาถอดความและสรุปตามประเด็นที่ศึกษา ผลการวิจัยพบว่า 1. การจัดการทรัพยากรในการจัดการ ด้านบุคลากร ด้านการเงินและงบประมาณ ด้านสถานที่ วัสดุอุปกรณ์ และเครื่องอำนวยความสะดวกและด้านการจัดการทั่วไป และกระบวนการในการจัดการ ด้านการวางแผน ด้านการจัดองค์กร ด้านการชี้นำ และด้านการประเมินผล อยู่ในระดับดี 2. ผลของการสัมภาษณ์การจัดการทีมกีฬาเทควันโด จากการสัมภาษณ์ ก่อนและหลังการแข่งขัน สมาคมกีฬาเทควันโดมีทรัพยากรในการจัดการและกระบวนการในการจัดการให้ทีมประสบความสำเร็จในการแข่งขันกีฬาเอเชี่ยนเกมส์ 3. ข้อเสนอแนะ เพื่อเป็นแนวทางในการพัฒนาการจัดการทีมกีฬาเทควันโด ที่ได้จากข้อสรุปของผู้ทรงคุณวุฒิ ดังนี้ 1. สมาคมกีฬาเทควันโดควรจัดการแข่งขันกีฬาเทควันโดในการแข่งขันกีฬากองทัพไทยเพื่อสร้างแนวทางเข้าสู่อาชีพราชการแก่นักกีฬาทีมชาติไทย 2. สมาคมกีฬาเทควันโดควรเชิดชูเกียรติแก่ต้นสังกัดหรือหน่วยงานที่นักกีฬาและผู้ฝึกสอนสังกัดอยู่เพื่อเป็นเกียรติแก่ตนเองและครอบครัว และในส่วนของทรัพยากรในการจัดการ ด้านการเงินและงบประมาณ ด้านสถานที่ วัสดุอุปกรณ์ และเครื่องอำนวยความสะดวกและด้านการจัดการโดยทั่วไป ที่จะต้องนำไปปรับปรุงและพัฒนาทีมกีฬาทควันโดต่อไป
DOI: 10.14457/cu.the.2010.1101
title: ผลของการสอนเทนนิสด้วยลูกเทนนิสแบบมีความดันภายในกับลูกเทนนิสแบบไม่มีความดันภายใน ที่มีต่อความแม่นยำในการตีลูกหน้ามือและหลังมือของนิสิตปริญญาตรี

description: ศึกษาและเปรียบเทียบผลของการสอนเทนนิสด้วยลูกเทนนิสแบบมีความดันภายในกับลูกเทนนิสแบบไม่มีความดันภายใน ที่มีต่อความแม่นยำในการตีลูกหน้ามือและหลังมือของนิสิตปริญญาตรี กลุ่มตัวอย่างที่ใช้ในการวิจัยครั้งนี้คือ นิสิตจุฬาลงกรณ์มหาวิทยาลัย จำนวน 30 คน แบ่งเป็นกลุ่มทดลอง 15 คน และกลุ่มควบคุม 15 คน โดยใช้การฝึก 8 สัปดาห์ๆ ละ 3 วัน ทดสอบทักษะการตีลูกหน้ามือและหลังมือ ก่อนการฝึก หลังการฝึกสัปดาห์ที่ 4 และหลังการฝึกสัปดาห์ที่ 8 แล้วนำผลที่ได้มาวิเคราะห์ตามวิธีทางสถิติ โดยการหาค่าเฉลี่ย ส่วนเบี่ยงเบนมาตรฐาน ทดสอบค่าที (t-test ) และค่าเอฟ (F-test) วิเคราะห์ความแปรปรวนทางเดียวแบบวัดซ้ำ (One way ANOVA with repeated measures) ถ้าพบความแตกต่าง จะใช้การทดสอบความแตกต่างเป็นรายคู่ด้วยวิธีของตูกีเอ (Tukey a) ทดสอบความมีนัยสำคัญทางสถิติที่ระดับ .05 ผลการวิจัยพบว่า 1. ค่าเฉลี่ยของความแม่นยำในการตีลูกหน้ามือและหลังมือของกลุ่มควบคุมและกลุ่มทดลอง มีความแตกต่างกันระหว่างก่อนการฝึก หลังการฝึกสัปดาห์ที่ 4 และหลังการฝึกสัปดาห์ที่ 8 อย่างมีนัยสำคัญทางสถิติที่ระดับ .05 2. ค่าเฉลี่ยของความแม่นยำในการตีลูกหน้ามือและหลังมือ ระหว่างกลุ่มควบคุมและกลุ่มทดลอง ก่อนการฝึก และหลังการฝึกสัปดาห์ที่ 4 ความแม่นยำของลูกหน้ามือและหลังมือไม่แตกต่างกันอย่างมีนัยสำคัญทางสถิติที่ระดับ .05 และหลังการฝึกสัปดาห์ที่ 8 กลุ่มทดลองมีความแม่นยำของลูกหน้ามือและหลังมือสูงกว่ากลุ่มควบคุม แตกต่างกันอย่างมีนัยสำคัญทางสถิติที่ระดับ .05
DOI: 10.17632/4zzcjh93zg.1
title: Climate change adaptation in coastal cities of developing countries
DOI: 10.17632/czww2ncbd6.1
title: Data for: Origin of early Cretaceous OIB-type dolerite sill in SE China: Implications for recycling of Paleo-Pacific slab

description: Geochemical Dataset
DOI: 10.17632/jjr63cyp35.2
title: Manganese and cobalt redox cycling in laterites; biogeochemical and bioprocessing implications

description: Data associated with manuscript 'Manganese and cobalt redox cycling in laterites; biogeochemical and bioprocessing implications'
DOI: 10.14457/cu.the.2010.1102
title: การศึกษามูลค่าของเวลากับค่าระวางเพื่อการตัดสินใจในการขนส่ง

description: ศึกษามูลค่าของเวลา ของสินค้าประเภทเครื่องคอมพิวเตอร์ อุปกรณ์และส่วนประกอบ นำมาศึกษาเปรียบเทียบกับค่าระวางในการส่งออกสินค้าจากประเทศไทยไปประเทศญี่ปุ่น ที่ส่งผลต่อการตัดสินใจเลือกรูปแบบในการขนส่งระหว่างการขนส่งทางอากาศและการขนส่งทางทะเล โดยมีแนวคิด Generalized Cost เป็นหลักการวิเคราะห์ให้เห็นค่าใช้จ่ายโดยรวมในการขนส่งสินค้า อันประกอบด้วยค่าระวางที่อยู่ในรูปของตัวเงิน และมูลค่าของสินค้าที่ลดลงตามระยะเวลาที่เพิ่มขึ้น ซึ่งเป็นค่าใช้จ่ายแฝงที่มิได้อยู่ในรูปของตัวเงินอย่างชัดเจน ผลการวิจัยแสดงว่า การขนส่งสินค้าประเภทเครื่องคอมพิวเตอร์ อุปกรณ์และส่วนประกอบของการขนส่งสินค้าทางอากาศนั้น ผู้ส่งออกคำนึงถึงระยะเวลาในการขนส่ง(Transit Time) เป็นอย่างมาก ดังจะเห็นได้จาก ค่า Generalized Cost ของระยะเวลาการขนส่งสินค้า 1-2 วัน เมื่อเทียบกับระยะเวลาการขนส่งสินค้า 3-4 วัน จะมีสัดส่วนที่สูงกว่าอย่างเห็นได้ชัด ในขณะที่การขนส่งสินค้าทางทะเล ระยะเวลาในการขนส่งที่ต่างกัน ไม่ได้ส่งผลให้ ค่า Generalized Cost แตกต่างกันอย่างมีนัยสำคัญ ซึ่งเมื่อศึกษาวิธีการคำนวณค่าใช้จ่ายด้วยวิธีดังกล่าว สามารถประเมินระยะเวลาและค่าระวางที่เหมาะสมของรูปแบบการขนส่งแต่ละประเภทได้
DOI: 10.14457/cu.the.2010.1103
title: การพัฒนารูแบบกิจกรรมการศึกษานอกระบบโรงเรียน ตามแนวจิตตปัญญาศึกษาเพื่อเสริมสร้างสุขภาวะของผู้สูงอายุ

description: การวิจัยในครั้งนี้มีวัตถุประสงค์คือ 1) ศึกษาสภาพ ปัญหา และความต้องการในการเสริมสร้างสุขภาวะของผู้สูงอายุ 2) พัฒนาและศึกษาผลการทดลองใช้รูปแบบกิจกรรมการศึกษานอกระบบโรงเรียนตามแนวจิตตปัญญาศึกษาที่ได้พัฒนาขึ้นเพื่อเสริมสร้างสุขภาวะของผู้สูงอายุ 3) ศึกษาปัจจัยและเงื่อนไขที่เกี่ยวข้องในการนำรูปแบบกิจกรรมการศึกษานอกระบบโรงเรียนตามแนวจิตตปัญญาศึกษาที่ได้พัฒนาขึ้นไปใช้ ประชากรเป็นผู้สูงอายุที่พักอาศัยอยู่ในกรุงเทพมหานคร กรณีศึกษากลุ่มผู้สูงอายุในชุมชนบ่อนไก่ ที่สมัครใจเข้าร่วมกิจกรรม จำนวน 42 คน แบ่งออกเป็นกลุ่มทดลอง 20 คนและกลุ่มควบคุม 22 คน โดยวิธีการจับฉลาก กลุ่มทดลองจะเข้าร่วมกิจกรรมเป็นเวลา 27 วัน เป็นกิจกรรมเข้าค่ายพักแรม 3 วัน 2 คืน จำนวน 2 ครั้ง และเป็นการเรียนรู้ด้วยตนเองตามคู่มือฯ เป็นเวลา 21 วัน โดยวิเคราะห์ผลก่อนและหลังการทดลอง ผลการวิจัยพบว่า 1) ผู้สูงอายุมีปัญหาด้านสุขภาพกาย สุขภาพจิต และไม่สามารถปรับตัวเข้าสู่วัยสูงอายุได้ และมีความต้องการด้านร่างกาย จิตใจ การสนับสนุนจากครอบครัว สังคม และการมีสิ่งยึดเหนี่ยวจิตใจเพื่อความสงบสุขของชีวิตบั้นปลาย 2) รูปแบบกิจกรรมที่พัฒนาขึ้นประกอบด้วย 6 องค์ประกอบ คือ 1. ด้านกิจกรรมการเรียนรู้ 2. ด้านผู้เรียนหรือผู้เข้าร่วมกิจกรรม 3. ด้านวิทยากรหรือกระบวนกร 4. ด้านเนื้อหาสาระ 5. ด้านการประเมิน และ 6. ด้านสถานที่ จากการทดลองและสังเคราะห์กระบวนการเรียนรู้ตามแนวจิตตปัญญาศึกษา พบว่า กิจกรรมการเรียนรู้มี 8 องค์ประกอบ คือ 1. การพิจารณาด้วยใจอย่างใคร่ครวญ 2. ความรักความเมตตา 3. การเชื่อมโยงสัมพันธ์ 4. การเข้าเผชิญ 5. ความต่อเนื่อง 6. พันธะสัญญา 7. ชุมชนแห่งการเรียนรู้ และ 8.ความเบิกบานและผ่อนคลาย และผลการทดลองพบว่า รูปแบบกิจกรรมที่พัฒนาขึ้นสามารถเสริมสร้างสุขภาวะของผู้สูงอายุ โดยคะแนนเฉลี่ยสุขภาวะของกลุ่มทดลองมีระดับสูงกว่าก่อนการทดลองอย่างมีนัยสำคัญทางสถิติที่ระดับ .05 3) ผลการศึกษาปัจจัยและเงื่อนไขที่เกี่ยวข้อง พบว่า ปัจจัยที่ส่งเสริม คือ กระบวนกรมีประสบการณ์แนวจิตตปัญญาศึกษา เปิดใจและรับฟังอย่างลึกซึ้ง และองค์ประกอบของกิจกรรมการเรียนรู้ ส่วนเงื่อนไขที่พบระหว่างการจัดกิจกรรม คือ ความสามารถในการเขียนและอ่านหนังสือของกลุ่มผู้เรียน สุขภาพของกลุ่มผู้เรียน และสถานที่จัดกิจกรรมมีความเป็นธรรมชาติ
DOI: 10.14457/cu.the.2010.1104
title: ข้อควรพิจารณาในการออกแบบวางผังธุรกิจรีไซเคิลเอกชนในประเทศไทย

description: ปัญหาขยะเป็นปัญหาควบคู่กับการพัฒนาของชุมชนและเมือง ธุรกิจรีไซเคิลเอกชนนั้นเป็นทั้ง แนวทางในการแก้ปัญหาและการสร้างงาน ดังนั้นการประกอบธุรกิจรีไซเคิลจำเป็นต้องมีวิธีการ และกระบวนการอย่างถูกต้อง โดยเฉพาะอย่างยิ่งระบบกายภาพที่สอดคล้องกับการใช้งานจริงอย่างมีประสิทธิภาพ คือ ผู้ประกอบการสามารถนำสินค้ารีไซเคิลไปแปรรูปโดยผ่านกระบวนการต่างๆ ที่หลากหลายและนำสินค้าเหล่านั้นกลับมาใช้ใหม่อีกครั้ง เพื่อลดต้นทุนทางด้านการผลิต การดำเนินงานของธุรกิจรีไซเคิลนั้น แบ่งการทำงานออกเป็นหลายส่วนเพื่อให้เป็นระบบและมีประสิทธิภาพ เช่น การออกแบบส่วนตรวจสอบสินค้า ส่วนเก็บสินค้า (โลหะ กระดาษ พลาสติก ขวดแก้ว และอื่นๆ) โดยการจัดเป็นระบบตามการขนส่งสินค้าและเก็บสินค้าที่จัดไว้ ผลการวิจัยพบว่า พื้นที่ที่ประกอบธุรกิจรีไซเคิลขนาดเล็ก ขนาดกลาง และขนาดใหญ่มีดังนี้ 1) ธุรกิจรีไซเคิลขนาดเล็ก ใช้เงินลงทุนในการทำธุรกิจ 100,000-1,000,000 บาท ปริมาณขยะที่เก็บได้ในแต่ละวัน 4-5 ตันต่อวัน 2) ธุรกิจรีไซเคิลขนาดกลางใช้เงินลงทุนในการทำธุรกิจ 1,000,000 -10,000,000 บาท ปริมาณขยะที่เก็บได้ในแต่ละวัน 20-50 ตันต่อวัน 3) ธุรกิจรีไซเคิลขนาดใหญ่ ใช้เงินลงทุนในการทำธุรกิจมากกว่า 10,000,000 บาท ปริมาณขยะที่เก็บได้ในแต่ละวัน 200 ตันต่อวันพื้นที่อาคารและการวางผังที่มีสัดส่วนแตกต่างกัน ธุรกิจขนาดเล็กมีพื้นที่เก็บของประมาณ 80-90% และมีพื้นที่ว่างภายนอกอาคารประมาณ 10% ธุรกิจขนาดกลางและขนาดใหญ่ มีพื้นที่อาคารประมาณ 25-30% พื้นที่โรงเรือนเก็บของประมาณ 60-70% พื้นที่บำบัดและบ่อน้ำดับเพลิงประมาณ 10% การออกแบบการจัดวางขยะหรือสิ่งของที่นำมารีไซเคิลนั้น ผู้ประกอบการคำนึงถึงต้นทุนและกำไรเป็นหลัก ได้แก่ วัสดุรีไซเคิล แรงงาน และระบบขนส่ง กล่าวคือ เมื่อซื้อวัสดุเข้ามาในสถานประกอบการแล้วควรจัดวางวัสดุให้เป็นสัดส่วน ควรแยกวัสดุแต่ละชนิดให้ชัดเจน ไม่นำวัสดุมาวางกองรวมกัน วัสดุที่สามารถเก็บกลางแดด ฝนหรือถูกความชื้นและไม่เกิดความเสียหาย นอกจากนี้ผังอาคาร ต้องระบบรักษาความปลอดภัย ระบบควบคุมดูแลสินค้า ระบบดับเพลิงที่มีประสิทธิภาพ
DOI: 10.14457/cu.the.2010.1105
title: แรงจูงใจที่มีต่อการท่องเที่ยวตลาดนัดจตุจักรของนักท่องเที่ยวชาวต่างชาติ

description: ศึกษาแรงจูงใจที่มีต่อการท่องเที่ยวตลาดนัดจตุจักรของนักท่องเที่ยวชาวต่างชาติ กลุ่มตัวอย่างที่ใช้ในการวิจัยเป็น นักท่องเที่ยวชาวต่างชาติที่มาท่องเที่ยวตลาดนัดจตุจักร ซึ่งสื่อสารภาษาอังกฤษได้ จำนวน 400 คน โดยใช้การสุ่มตัวอย่างแบบบังเอิญ(Accidental Sampling) เครื่องมือที่ใช้ในการวิจัยเป็นแบบสอบถามและสัมภาษณ์ตามลำดับ สถิติที่ใช้ในการวิเคราะห์ข้อมูล ได้แก่ การหาค่าความถี่ ค่าเฉลี่ย ค่าร้อยละ ส่วนเบี่ยงเบนมาตรฐานค่าที (t-test) การวิเคราะห์ความแปรปรวนทางเดียว (One-way : ANOVA) หรือ F-test การทดสอบรายคู่โดยวิธีของการเปรียบเทียบ เชิงซ้อน (Multiple Comparison)โดยใช้วิธีผลต่างนัยสำคัญน้อยที่สุด(Least significant difference : LSD) ผลการวิจัยพบว่า 1.ผู้ตอบแบบสอบถามจำนวน 400 คน ส่วนใหญ่เป็นเพศชายชาวอเมริกัน อายุ 20-25 ปี จบการศึกษาในระดับปริญญาตรี อาชีพพนักงานบริษัท รายได้เฉลี่ยต่อปี 20,000-29,999 ดอลล่าร์สหรัฐ 2. วัตถุประสงค์หลักในการมาเที่ยวตลาดนัดจตุจักรของผุ้ตอบแบบสอบถามคือจับจ่ายสินค้า โดยมาเป็นครั้งแรก ในช่วงวันหยุดพักผ่อน ชอบมาในเวลา 10:00 -13:00น. โดยพักค้างคืนในโรงแรมในกรุงเทพมหานคร มาท่องเที่ยวกับเพื่อนโดยแท็กซี่ ทราบข่าวเกี่ยวกับตลาดนัดจตุจักรจากคู่มือท่องเที่ยว โดยต้องการซื้อเสื้อผ้ามากที่สุด ค่าใช้จ่ายต่อครั้งคือ 1,000-2,000 บาท โดยจะกลับมาเที่ยวอีกครั้งเพราะสถานที่น่าดึงดูดใจ และจะแนะนำเพื่อนหรือญาติให้มาท่องเที่ยวตลาดนัดจตุจักร 3.ผู้ตอบแบบสอบถามส่วนใหญ่มีแรงจูงใจทางการท่องเที่ยวในระดับมากในทุกด้าน องค์ประกอบของแหล่งท่องเที่ยวมีผลต่อแรงจูงใจในการท่องเที่ยวตลาดนัดจตุจักรในระดับมากในทุกด้านเช่นกัน 4.จากการทดสอบสมมุติฐาน พบว่าผู้ตอบแบบสอบถามที่มีเพศ อายุและการศึกษา แตกต่างกัน มีแรงจูงใจทางการท่องเที่ยวที่แตกต่างกัน อย่างมีนัยสำคัญทางสถิติที่ระดับ 0.05 ในด้านของอาชีพ และรายได้ของผู้ตอบแบบสอบถามไม่พบความแตกต่างอย่างมีนัยสำคัญทางสถิติที่ระดับ 0.05
DOI: 10.14457/cu.the.2010.1106
title: ความเครียดของพยาบาลและความคิดเห็นต่อการเป็นโรงพยาบาลดึงดูดใจ (Magnet Hospital) ของพยาบาลวิชาชีพโรงพยาบาลบำรุงราษฎร์อินเตอร์เนชั่นแนล

description: การวิจัยครั้งนี้เป็นการวิจัยเชิงพรรณนา ณ จุดเวลาใดเวลาหนึ่ง มีวัตถุประสงค์เพื่อศึกษา ความเครียดของพยาบาลวิชาชีพโรงพยาบาลบำรุงราษฎร์อินเตอร์เนชั่นแนลและศึกษาความสัมพันธ์ของ ความเครียดกับปัจจัยส่วนบุคคล ปัจจัยเกี่ยวกับงานและความรู้สึกที่มีต่องาน และปัจจัยเกี่ยวกับการเป็น โรงพยาบาลดึงดูดใจ โดยกลุ่มตัวอย่างที่ใช้ในการวิจัยคือพยาบาลวิชาชีพโรงพยาบาลบำรุงราษฎร์ อินเตอร์เนชั่นแนล จำนวน 300 คน เครื่องมือที่ใช้ในการวิจัยแบ่งเป็น 3 ส่วนคือ แบบสอบถามข้อมูลส่วน บุคคล ปัจจัยเกี่ยวกับงานและความรู้สึกที่มีต่องาน แบบสอบถามความคิดเห็นต่อปัจจัยเกี่ยวกับการเป็น โรงพยาบาลดึงดูดใจ 13 ด้าน แบบวัดความเครียดสวนปรุง (Suanprung Stress Test-20,SPST-20) วิเคราะห์ข้อมูลโดยใช้โปรแกรม SPSS สถิติที่ใช้ประกอบด้วย ค่าร้อยละ ค่าเฉลี่ย ส่วนเบี่ยงเบน มาตรฐาน การทดสอบไคสแควร์ และการวิเคราะห์สถิติถดถอยพหุผลการวิจัยพบว่า กลุ่มตัวอย่างมีความเครียดระดับสูงถึงสูงมากคิดเป็นร้อยละ 64.3 ส่วน ใหญ่มีความคิดเห็นต่อการเป็นโรงพยาบาลดึงดูดใจในด้านต่างๆระดับปานกลางหรือมาก สำหรับความ คิดเห็นโดยรวมต่อการเป็นโรงพยาบาลดึงดูดใจ ส่วนใหญ่มีความคิดเห็นด้วยระดับมาก คิดเป็นร้อยละ 92.7 ปัจจัยที่สัมพันธ์กับความเครียดของพยาบาลวิชาชีพโรงพยาบาลบำรุงราษฎร์อินเตอร์เนชั่นแน ลอย่างมีนัยสำคัญทางสถิติ ได้แก่ การได้รับการยอมรับนับถือจากผู้ป่วย การได้รับการยอมรับนับถือจาก เพื่อนร่วมงาน การได้รับการยอมรับนับถือจากผู้บังคับบัญชา การเป็นโรงพยาบาลดึงดูดใจ ด้านการ ปฏิบัติงานเชิงวิชาชีพ ด้านการพัฒนาวิชาชีพ ด้านการสนับสนุนการทำงานของพยาบาล ด้านการจัดการ บริหารค่าตอบแทน ด้านวัฒนธรรมองค์กร และด้านการคัดเลือกบุคลากรเข้าทำงานและการประเมินผล โดยพบว่ากลุ่มตัวอย่างที่มีความคิดเห็นด้วยต่อการเป็นโรงพยาบาลดึงดูดใจในด้านดังกล่าวระดับน้อย หรือปานกลางสัมพันธ์กับความเครียดสูง เมื่อวิเคราะห์ความถดถอยพหุ พบว่าตัวแปรที่ทำนาย ความเครียดของพยาบาลวิชาชีพอย่างมีนัยสำคัญทางสถิติ ได้แก่ การเป็นโรงพยาบาลดึงดูดใจ ด้านการ ปฏิบัติงานเชิงวิชาชีพ และด้านการสนับสนุนการทำงานของพยาบาล
DOI: 10.14457/cu.the.2010.1107
title: การเลือกคู่ครองของสตรีชั้นกลางวัยทำงานในเขตเมือง : ศึกษากรณีสตรีทำงานในภาคธุรกิจเขตกรุงเทพมหานคร

description: การวิจัยเรื่องการเลือกคู่ครองของสตรีชั้นกลางวัยทำงานในเขตเมือง: ศึกษากรณีสตรีทำงานในภาคธุรกิจเขตกรุงเทพมหานคร มีวัตถุประสงค์ในการวิจัยคือ 1) เพื่อศึกษารูปแบบการเลือกคู่ครองของสตรีชั้นกลางวัยทำงานในภาคธุรกิจ 2) เพื่อศึกษาปัจจัยที่มีผลต่อการตัดสินใจในการเลือกคู่ครองสตรีชั้นกลางวัยทำงานในภาคธุรกิจเขตกรุงเทพมหานคร โดยใช้การวิจัยเชิงคุณภาพ (qualitative research) จากผู้ให้ข้อมูลสำคัญจำนวนทั้งสิ้น 10 ราย ผู้วิจัยทำการเก็บข้อมูลจากกลุ่มตัวอย่างด้วยการสัมภาษณ์แบบเจาะลึก (In-depth interview) และการวิเคราะห์ข้อมูลโดยใช้วิธีการวิเคราะห์เนื้อหาที่ได้จากการสัมภาษณ์ (content analysis) ผลการวิจัยพบว่า การเลือกคู่ครองเป็นไปในรูปแบบของการเลือกคู่ครองแบบเสรี กลุ่มตัวอย่างนิยมการเลือกคู่ครองด้วยตนเองโดยมีความรักต่อกันเป็นพื้นฐานในการเลือกคู่ครองพร้อมกับปัจจัยที่สำคัญในการตัดสินใจเลือกคู่ครอง ได้แก่ ปัจจัยครอบครัว ปัจจัยบุคลิกลักษณะ ปัจจัยเศรษฐกิจ ปัจจัยการศึกษาและปัจจัยสังคมและวัฒนธรรม ในขณะเดียวกันยังพบว่าการเลือกคู่ครองสัมพันธ์กับเงื่อนไขของปัจจัยดังกล่าวโดยแสดงถึงมุมมองทัศนคติและพฤติกรรมต่อการมีคู่ครองที่เกิดขึ้นในด้านการแต่งงานและครอบครัว ไม่ว่าจะเป็นการเลือกคู่ครองและการแต่งงานเป็นสิ่งจำเป็น ตลอดจนการเปลี่ยนแปลงรูปแบบการแต่งงาน เช่น การสมสู่อยู่กิน การมีคู่ครองโดยไม่จำเป็นต้องแต่งงาน เป็นต้น ผลการวิจัยนี้จึงมีส่วนสะท้อนให้เห็นถึงบทบาทของสตรีที่เกิดขึ้นในการเลือกคู่ครองท่ามกลางสังคมปัจจุบัน
DOI: 10.14457/cu.the.2010.1108
title: อุดมการณ์ทางเพศสภาพในพาดหัวข่าวอาชญากรรมในหนังสือพิมพ์ไทย : การวิเคราะห์วาทกรรมเชิงวิพากษ์

description: ศึกษาพาดหัวข่าวอาชญากรรมตามแนวคิดวาทกรรมวิเคราะห์เชิงวิพากษ์มีวัตถุประสงค์เพื่อวิเคราะห์รูปภาษาที่ปรากฏในพาดหัวข่าวอาชญากรรมในระดับข้อความและระดับคำตามเพศผู้กระทำและผู้ถูกกระทำและเพื่อวิเคราะห์อุดมการณ์ทางเพศสภาพที่แฝงอยู่ในพาดหัวข่าวอาชญากรรม ข้อมูลที่ใช้ในการศึกษา คือ พาดหัวข่าวอาชญากรรมจำนวน 1,815 ข่าวจากหนังสือพิมพ์แนวประชานิยม 4 ชื่อฉบับ ได้แก่ หนังสือพิมพ์ไทยรัฐ, เดลินิวส์,ข่าวสดและคมชัดลึกในช่วงปีพ.ศ. 2549 และ พ.ศ. 2550 ผลการวิจัยมี 3 ส่วนได้แก่ 1) ผลศึกษาระดับข้อความพบว่า พาดหัวข่าวอาชญากรรมมีรูปแบบโครงสร้างพาดหัวข่าวทั้งหมด 13 รูปแบบ รูปแบบโครงสร้างพาดหัวข่าวที่ปรากฏมากที่สุดในการนำเสนอพาดหัวข่าวอาชญากรรมของทุกกลุ่มคือการนำเสนอเฉพาะเหตุการณ์ความรุนแรง รูปแบบโครงสร้างพาดหัวข่าวที่ปรากฏมากเป็นอันดับสองแสดงถึงการเลือกนำเสนอข้อมูลรองในอนุพากย์แรกของพาดหัวข่าวต่างกันตามเพศผู้กระทำและผู้ถูกกระทำ เช่น ในกรณีที่ข่าวผู้ชายกระทำความรุนแรงต่อผู้หญิง หนังสือพิมพ์เลือกนำเสนอข้อมูลกระบวนการตำรวจในรูปแบบโครงสร้าง “กระบวนการตำรวจ+ความรุนแรง” มากเป็นอันดับสองและมีสัดส่วนมากกว่าข่าวกลุ่มอื่นต่างกับข่าวที่ผู้หญิงกระทำความรุนแรงต่อผู้ชาย หนังสือพิมพ์เลือกนำเสนอสาเหตุความรุนแรงในรูปแบบโครงสร้าง “สาเหตุความรุนแรง+ความรุนแรง” มากเป็นอันดับสองและมีสัดส่วนมากกว่าข่าวกลุ่มอื่น, 2) ผลการศึกษาระดับคำพบว่า ในกรณีอ้างถึงผู้ชาย หนังสือพิมพ์เลือกใช้ประเภทของคำแทนบุคคลแตกต่างกันตามสถานะและเพศผู้กระทำและผู้ถูกกระทำ ต่างกับการอ้างถึงผู้หญิงที่หนังสือพิมพ์เลือกใช้คำแทนบุคคลประเภทเดียวกันไม่ว่าจะอยู่ในสถานะผู้กระทำหรือผู้ถูกกระทำ และ 3) จากรูปภาษาที่ต่างกันตามเพศผู้กระทำและผู้ถูกกระทำในข้อ 1) และ 2) สะท้อนให้เห็นว่า หนังสือพิมพ์ยังทำหน้าที่ตอกย้ำ ผลิตซ้ำอุดมการณ์ทางเพศสภาพในพาดหัวข่าวอาชญากรรมเช่น การตอกย้ำเรื่องคุณลักษณะพฤติกรรม, บทบาททางเพศ และอำนาจที่ไม่เท่าเทียมระหว่างผู้ชายและผู้หญิง